ഇന്റര്നെറ്റിനെ കുറിച്ച് ചോദിക്കരുത്, ആദ്യമേ കാവ്യ പറഞ്ഞു, വര്ഷങ്ങള്ക്ക് ശേഷം കണ്ടപ്പോഴും നടി അതിശയിപ്പിച്ചു: അവതാരകന് വിജയ് അഭിനയ രംഗത്തു നിന്നും വിട്ടു നില്ക്കുകയാണെങ്കിലും ഏറെ ആരാധകരുള്ള താരമാണ് കാവ്യ മാധവന്. കാവ്യയെ കുറിച്ച് അവതാരകന് വിജയ് പറഞ്ഞ വാക്കുകളാണ് ശ്രദ്ധ നേടുന്നത്. സൂപ്പര് ഫോര് എന്ന പരിപാടിയുടെ അവതാരകനായ വിജയ് കാവ്യയെ അഭിമുഖം ചെയ്തതിനെ കുറിച്ചാണ് പറയുന്നത്. ഈ ടൈംസിന് നല്കിയ അഭിമുഖത്തിലാണ് ഇക്കാര്യം വെളിപ്പെടുത്തിയത്. തന്റെ കരിയറിലെ മികച്ച അനുഭവത്തെ കുറിച്ച് പറഞ്ഞപ്പോഴാണ് കാവ്യ മാധവനുമായുള്ള അഭിമുഖത്തെ കുറിച്ച് വിജയ് പറഞ്ഞത്. വളരെ മികച്ച അനുഭവമായിരുന്നു എന്നാണ് വിജയ് പറയുന്നത്. ചന്ദ്രനുദിക്കുന്ന ദിക്കില് എന്ന ചിത്രം പുറത്തു വന്ന സമയത്ത് കാവ്യയുമായ അഭിമുഖം നടത്തിയിരുന്നു. അന്ന് കേരളത്തില് ഇന്റര്നെറ്റ് ട്രെന്ഡിംഗായി തുടങ്ങിയ സമയമായിരുന്നു. അഭിമുഖത്തില് അതിനെ കുറിച്ച് ചോദിക്കരുതെന്ന് താരം നേരത്തെ തന്നെ എന്നോട് പറഞ്ഞിരുന്നു. അത് കഴിഞ്ഞ് വര്ഷങ്ങള്ക്ക് ശേഷമാണ് കാവ്യയെ ഇന്റര്വ്യൂ ചെയ്യാന് അവസരം ലഭിക്കുന്നത്. 2016ല് പുറത്ത് ഇറങ്ങിയ ആകാശവാണി എന്ന സിനിമയുടെ ഭാഗമായിട്ടായിരുന്നു അത്. അതിശയമെന്ന് പറയട്ടെ കാവ്യ തന്നെ തിരിച്ചറിയുകയായിരുന്നു. അന്നത്തെ അഭിമുഖത്തെ കുറിച്ച് ഓര്മ്മിക്കുകയും ചെയ്തിരുന്നു എന്നാണ് വിജയ് പറയുന്നത്.